CELEX: 62022TN0074
Language: da
Date: 2022-02-08 00:00:00
Title: Sag T-74/22: Sag anlagt den 8. februar 2022 — Siemens mod Parlamentet

28.3.2022   
            
            
               DA
            
            
               Den Europæiske Unions Tidende
            
            
               C 138/30
            
         
      Sag anlagt den 8. februar 2022 — Siemens mod Parlamentet
      (Sag T-74/22)
      (2022/C 138/35)
      Processprog: fransk
      
         Parter
      
      
         Sagsøger: Siemens SAS (Saint-Denis, Frankrig) (ved advokat E. Berkani)
      
         Sagsøgt: Europa-Parlamentet
      
         Sagsøgerens påstande
      
      Principalt:
      
                  —
               
               
                  Annullation af de to afgørelser af 8. december 2021 om afvisning af buddene vedrørende del 1 og 2 fra den midlertidige virksomhedssammenslutning, som Siemens SAS var medlem af.
               
            
                  —
               
               
                  Annullation af de to afgørelser om tildeling af del 1 til selskabet Santerne Alsace og af del 2 til selskabet Detection Electronique Française (DEF).
                  Subsidiært:
               
            
                  —
               
               
                  Europa-Parlamentet tilpligtes at betale Siemens SAS et beløb på 1 967 994 EUR som erstatning for den skade, som er lidt for tabet af muligheden for at vinde del 1 og 2 af den omtvistede kontrakt.
               
            
                  —
               
               
                  Under alle omstændigheder tilpligtes Europa-Parlamentet at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har fremsat to anbringender til støtte for søgsmålet til prøvelse af Europa-Parlamentets to afgørelser af 8. december 2021 om afvisning af de af sagsøgeren indgivne bud for del 1 og 2 inden for rammerne af udbudsprocedure nr. 06A70/2021/M004 om fornyelse af brandsikkerhedssystemet i Europa-Parlamentets bygninger i Strasbourg.
      
                  1.
               
               
                  Første anbringende om, at det var ulovligt at udelukke Siemens SAS fra del 1 og 2. Sagsøgeren har i denne forbindelse for det første påberåbt sig et åbenbart urigtigt skøn ved Europa-Parlamentets bedømmelse af buddene, og, for det andet, en tilsidesættelse af gennemsigtighedsprincippet som følge af Parlamentets overdragelse af et mangelfuldt simuleringsværktøj til Siemens SAS, som spillede en afgørende rolle i forbindelse med udarbejdelsen af buddene.
               
            
                  2.
               
               
                  Andet anbringende om, at Parlamentet ifalder ansvar uden for kontraktforhold. Sagsøgeren har krævet erstatning for den skade, som er lidt som følge af tabet af muligheden for at få tildelt del 1 og 2.